Сёння Оршу наведалі лідары Аб'яднанай грамадзянскай партыі Анатоль Лябедзька і Станіслаў БагданкевічПалітык лябедзька і эканаміст Багданкевіч у асноўным гаварылі з прысутнымі на тэму эканомікі. Яны выказалі сваё бачанне сёняшніх працэсаў у краіне, асобна спыніўшыся на прыватызацыі. Тое як сёння адбываецца прыватызацыя не задавальняе палітыкаў. На іх погляд, прыватызацыя павінна быць скрайне празрыстая, каб было бачна не толькі шгто канкрэтна прадаюць, але і за які кошт і куды трацяцца грошы. Прадаваць жа перш за ўсё трэба малыя, сярэднія і стратныя прадпрыемствы. Прадпрыемствы якія працуюць з даходам прадаваць проста не мае сэнсу. А гіганты кшталту Беларускалій, нафтавыя прадпрыемствы і г.д. прадаваць увогуле нельга. Анатоль Лябедзька падкрэсліў: з-за таго, што прыватызацыя сёння ідзе амаль што пад грыфам сакрэтна, у выпадку змены ўлады прыватызацыйныя дамовы могуць быць перагледжаныя. І заклікаў паведамляць пра ўсе факты продажу дзяржаўных прадпрыемстваў, каб рабіць працэс як мага больш публічным. У хуткім часе чытайце інтэрв'ю якія далі Анатоль Лябедзька і Станіслаў Багданкевіч нашаму сайту. Заметили ошибку? Выделите текст, нажмите Ctrl+Enter и оставьте замечание!